Yenna-as Bujemɛa : ala a ccix anecta bezzaf. Yenna-as ccix : ɛuhdeɣ Rebbi art en-tawiḍ yerna yenna-as: aw Ḥemmu ifṭiwej ikecm-ak atemu, ittenfufud irennu, rray-ik la d-iṭummu, sya ar tameddit ur teẓriḍ amek ara d yenulfu. Bujemɛa yuɣal saxxam-is, uqbel ad yekcem ar taddart iwala ijujjaḥ d wabbu ttafgen deg yigenni, leɛyaḍ yekker iqarreb yufa d axxam-is i deg tekker tmes, yeṭṭerdeq-as ucbayli n zit tecɛel deg-s armi ayen akk yellan deg uxxam-is yerɣa, qqaren sin ɣer da Bujemɛa tenneqlab fell-as liḥala armi imensi n wass tikwal ur tyettaf ara.